# Lingua taliana

| Talianu (*Italiano*) |
| --- |
| Parratu n: | Italia, Svìzzira, San Marinu, Citati dû Vaticanu e àutri paisi. |
| Cristiani: | circa 70 miliuni |
| Classìfica: | 19° |
| Famigghi linguìstichi: | Lingui innueuropei
  Tàlichi
    Rumanzi
        Talianu |
| Lingua ufficiali |
| Paisi: | Italia, Svìzzira, San Marinu e Citati dû Vaticanu (st'ultima insiemmola a 'o latinu) |
| Rigulata di: | Accademia di la Crusca |
| Classificazzioni |
| ISO 639-1 | it |
| ISO 639-2 | ita |
| SIL | ITN |

La **lingua taliana** è na lingua dû gruppu dî lingui rumanzi, dâ famigghia dî lingui innueuropei.

## Giografìa linguistìca

Veni parrata n Italia (videmma siddu spissu li varianti lucali sunnu majuritari), ntâ Svìzzira (10% dâ pupulazzioni) e nnê vari stati unni l'emigrazzioni taliana fu mpurtanti (Stati Uniti, Australia, Canada, Bergiu, Francia, Girmania). È lingua ufficiali videmma n San Marinu e nnô Vaticanu.

Lu talianu è spissu ntisu e parratu videmma dî spagnoli, di l'arvanisi, dî martisi e di vari àutri pupulazzioni giograficamenti vicini a lu territoriu talianu.

## Attivitati marcantili e lingui vulgari taliani

Duranti l'àutu e tardu Mediuevu, l'Italia era un cruciolu di roti cummirciali, grazzî â prisenza di li putenti ripùbblichi marinari comu Vinezzia, Gènuva, Pisa e Amàlfi. Li scanci marcantili, spiciarmenti dô sèculu IX, purtaru a cuntatti cuntìnui tra li marcanti taliani e li pupulazzioni di lingua stranera, cuntribbennu â diffusioni di tèrmini straneri ntê lingui vulgari taliani. Li paroli ligati â marinaria, ô cummerciu, a li transazzioni ecunòmichi e a l'attività purtuali trasiru a fari parti di lu lèssicu quotidianu, nfluenzannu assai la lingua parrata.

### La nfluenza di la Scola siciliana

Unu di li primi casi di diffusioni supraregiunali di la lingua fu la puisia di la Scola siciliana, scritta in sicilianu "illùstri" pirchì arriccutu di francismi, pruvenzalismu e latinismi, di nummarusi pueti (non tutti siciliani) attivi prima di la mità dû Duggentu nta l'ambienti di la curti mpiriali. Certi tratti linguistichi cu sta uriggini foru aduttati macari di li scritturi tuscani di li ginirazzioni appressu e si mantineru pi sèculi o finu a ora nna la lingua puetica (e non) taliana: di li formi monuttungati comu *core* e *loco* a li cundiziunali n *-ia* (es. *saria* pi *sarìa*) a li suffissi n'usu nna la Sicilia derivati dô pruvenzali comu *-anza* (es. *alligranza* pi *alligrìa*, *membranza*, *usanza*, *adunanza*) o *-ura* (es. *friddura*, *chiarura*, *virdura*) e autri ancora o vocabuli comu lu verbu *simbrari* pi *pariri* ca pi Danti era "parola dutta" (di uriggini pruvenzali, agghjunta macari a lu talian attraversu la lìrica siciliana). La Scola siciliana nsèggna 'na granni pruduttività di l'usu di li suffissi già mintuvati e di li prefissi (sti ultimi cchiù spissu *derivanti dô latinu*) comu *dis*-: *disfidari*, *s*-: *spiaciri*, *mis*-: *miscrèdiri*, *misfari* e assai autri ancora. Eranu già prisenti abbreviativi comu *diri* (dire) o *amuri* (amore) e autri latinismi; p'asempiu la parola *amuri*, 'n sicilianu, si alternava cu *amuri* (latinismu).
Lu cuntribbutu di la scola siciliana fu nutèvuli. A prupòsitu Danti scrivi n *De vulgari eloquentia*:

|  |  |
| --- | --- |
|  Italia **«** quod quicquid poetantur Ytali sicilianum vocatur **»** | (SCN)**«** tuttu chiddu ca li Taliani pruduciunu nta la puisìa si chiama sicilianu **»** |
| (Danti Alighieri, *De vulgari eloquentia* I, XII, 2) |

## Dialetti e lingui rumanzi

Con la caduta dell'Impero romano e la formazione dei regni romano-barbarici, si verificò una sclerotizzazione del latino scritto (che diventò lingua amministrativa e scolastica), mentre il latino parlato si fuse sempre più intimamente con i dialetti dei popoli latinizzati, dando vita alle lingue neolatine, tra cui l'italiano.

Lu nùmmaru di lingui rumànzi havi a currispunniri a chiddu di tutti li varianti neolatini (ditti dialetti rumanzi) parrati dintra la *Romània*; sulu arcuni di chisti lingui pirò fìciru nu prucessu di nurmalizzazzioni e gòdunu di nu status di uficialitati: lu purtughisi (cu 364 miliuni di parranti), lu spagnolu (cu 500 miliuni di parranti), lu francisi (cu circa 267 miliuni di parranti), lu talianu (cu circa 68 miliuni di parranti), lu rumenu (cu quasi 30 miliuni di parranti) e lu katalanu (cu quasi 11 miliuni di parranti).

A chisti si ponnu agghiùnciri li lingui a li quali fu tribbuitu nu certu ricunuscimentu, puru siddu nun arriniscèru a aviri na cumpreta nurmalizzazzioni: la uccitana, lu franco-pruvinzali o arpitanu, l'arùminu, lu sardu, lu corsu, lu friulanu, lu ladinu dulimìticu, lu rumanciu, l'asturianu, lu aragunisi, lu liunisi lu vènitu, lu lumbardu, l'emilianu, lu piemuntise, rumagnolu, lu napulitanu, lu sicilianu, e l'istriotu.

A li pupulazzioni parranti 'n Talia dùdici lingui, ntra cui l'uccitanu, lu francupruvinzali, lu sardu, lu friulanu e lu ladinu dulimìticu, fu arricunuscitu dû Parramentu talianu, 'n attuazzioni a l'art. 6 Cust. cu la L. 482/99, lu status di minuranza linguistica storica. L'idiomi catalugati di li linguisti comu gallo-itàlichi, lìguri, piemuntisi, vèniti, lumbardi, emiliani, rumagnoli, napulitana, siciliani, ponnu ncuntrari nu ricunuscimentu liggislativu esclusivamenti culturali 'n attuazzioni a l'art. 9 Cust. taliana quali cumpunenti dû "patrimoniu culturali lingusticu" di li singuli riggioni taliani.

## Cunfrontu tra lu talian e li llingui rumanzi

Ccà sutta si prisenta na tàvula di cunfrontu tra lu latinu, talian, sicilianu e diversi lingui rumanzi, amustrannu l'evuluzzioni dî paroli dâ ràdica cumuni.

| Latina | Sicilianu | Lombard | Vèneto | Occitan | Llïonés | Español | Italiano |
| --- | --- | --- | --- | --- | --- | --- | --- |
| annus | annu | ann | ano | an | annu | año | anno |
| lingua | lingua | lengua | lengua | lenga | llingua | lengua | lingua |
| oculus | occhiu | œgg | ocio | uelh | gueyu | ojo | occhio |
| clavis | chiavi | ciav | ciave | clau | chave | llave | chiave |
| filius | figghiu | fieu | fio | filh | fiyu | hijo | figlio |
| noctem | notti | nocc | note | nuèch | nueiche | noche | notte |
| factum | fattu | fat | fato | fach | feichu | hecho | fatto |
| planum | chjanu | cian | pian | plan | chanu | llano | piano |
| ligna | ligna | legna | legna | lenha | lleinna | leña | legna |
| fumus | fumu | fumm | fumo | fum | fumu | humo | fumo |

## Noti

## Autri pruggetti

* **Wikipedia** hava n'edizzioni 'n **lingua taliana**